Hilary Duff

Hilary Erhard Duff (sündinud 28. septembril 1987 Houstonis) on USA filminäitleja ja laulja.

Hilary Duff sai tuntuks Disney Channeli sarjas "Lizzie McGuire", misjärel jätkas ta filmides näitlemist. Samuti on ta olnud edukas poplaulja. Tema singlid on olnud esikohal paljude riikide muusikaedetabelites ja tema albumidki on Billboardi edetabelis tõusnud kõrgetele kohtadele.

 Lapsepõlv 
Hilary isa Robert Duff oli poeketi omanik ja ema Susan Duff koduperenaine. Kui Hilary oli kuueaastane, said tema ja ta vanem õde Haylie Duff osaleda balletis "Pähklipureja süit". Seejärel hakkasid nad näitlejakursusi võtma. Õed soovisid filmides näidelda ja kolisid koos emaga Los Angelesse, isa jäi Houstonisse äriga tegelema. Mõnda aega olid tüdrukute suurimad saavutused telereklaamide rollid, kuni Hilary sai peaosa "Lizzie McGuire'is".

Näitlejakarjääri varase alguse tõttu ei saanud Hilary koolis käia. Sellepärast õppis ta kodus.

 Auhinnad 
Teda on nomineeritud viis korda noore näitleja auhinna (Young Artist Award) kandidaadiks ning ta on võitnud neist kaks. 1998. aastal nimetati ta filmi "Casper Meets Wendy" eest kuni 10-aastaste tüdrukute televisiooni kategooria auhinna kandidaadiks. Seda auhinda ta ei võitnud. 1999. aastal võitis ta filmi "The Soul Collector" eest auhinna televisiooni parima kõrvalosatäitja kategoorias. 

2002. ja 2003. aastal kandideeris ta seriaaliga "Lizzie McGuire" parima seriaalinäitleja kategoorias. 2003. aastal kandideeris ta sama seriaaliga parima telekomöödiasarja naispeaosatäitja kategoorias. Neid auhindu ta ei võitnud. 2003. aastal kandideeris ta filmiga "Seltsis segasem" ("Cheaper by the Dozen") noortefilmi parima näitlejaskonna kategoorias. Selle võitis ta koos enda kaasnäitlejatega.

Teismeliste valiku auhinna (Teen Choice Awards) kandidaadiks nimetati ta 13 korda 12 kategoorias ja neist võitis ta neli: 2003. aastal parim naisuustulnukas, 2005. aastal parim punastamisstseen, 2007. aastal parim armastuslaul ja 2010. aastal parim stseen.

Nickelodeoni filmiauhinna kandidaadiks nimetati ta seitse korda ja neist võitis ta kaks: 2004. aastal parim naislaulja ja 2005.aastal parim naisnäitleja (seda ei määrata konkreetse filmi, vaid kogu aasta filmiloomingu eest).

Ühtlasi on Hilary Duff neli korda nimetatud halvima näitleja auhinna Kuldne Vaarikas kandidaadiks: 2004.–2006. aastal halvima naisnäitleja kategoorias ja 2006. aastal halvima ekraanipaari kategoorias (koos oma õe Hayliega). Ta ei pälvinud neist ühtki.

 Filmograafia 
 Aasta  Pealkiri  Eestikeelne pealkiri  Roll 1997  "True Women" (TV)   1998  "Casper Meets Wendy" (TV)  "Kummitus Casper ja väike Wendy"  Wendy 1998 "Playing by Heart" (TV)    1999  "The Soul Collector" (TV)   2001  "Human Nature" (TV)  "Inimloomus"  noor Lila Jute 2001–2003  "Lizzie McGuire"  "Lizzie McGuire" (telesari)  Elizabeth McGuire 2002  "Cadet Kelly" (TV)  "Kadett Kelly"  Kelly Collins 2003  "Agent Cody Banks"  "Agent Cody Banks"  Natalie Connors 2003  "The Lizzie McGuire Movie"  "Lizzie McGuire – koolitüdrukust popstaariks"  Elizabeth McGuire 2003  "Cheaper by the Dozen"  "Seltsis segasem"  Lorraine Baker 2004  "A Cinderella Story"  "Tuhkatriinu lugu"  Samantha Montgomery 2004  "Raise Your Voice"  "Tõsta häält"  Terri Fletcher 2004  "In Search of Santa"   Crystal (hääl) (otse videole)  2005  "The Perfect Man"   Holly Hamilton 2005  "Cheaper by the Dozen 2"  "Seltsis segasem 2"  Lorraine Baker 2006  "Material Girls"  "Miljonitibid"  Tanzania Marchetta 2008  "War, Inc."  "Suur mäng"  Yonica Babyyeah 	 2009  "Stay Cool"   Shasta O'Neil 	 2009  "What Goes Up"   Lucy Diamond 	 2009  "According to Greta"   Greta 2011  "Bloodworth"   Raven Halfacre 	 2012  "She Wants Me"   Kim Powers 	 2012  "Foodfight!"   päikesepaistejumalus  (hääl) 2013  "Wings"   Windy (hääl) 2014  "Wings: Sky Force Heroes"   Windy (hääl) 2015  "Flock of Dudes"   Amanda L. Benson 	 2016  "Mother's Day"   Stella Carson 	

Muusika DVD-d
"All Access Pass" (2003)
"The Girl Can Rock" (2004)
"Learning To Fly" (2004)
"Most Wanted" (2005; Jaapanis)

Diskograafia
Albumid ja singlid
"Santa Claus Lane" (2002); singlid "Tell Me a Story" ja "Santa Claus Lane"
"Metamorphosis" (2003); singlid "So Yesterday", "Come Clean" ja "Little Voice"
"Hilary Duff" (2004); singlid "Fly", "I Am" (raadiosingel), "The Getaway" (raadiosingel) ja "Someone's Watching Over Me"
"Most Wanted" (2005); singlid "Wake Up" ja "Beat Of My Heart"
"Dignity" (2006); singlid "Play With Fire", "With Love" ja "Stranger"
"Breathe In. Breathe Out." (2015); singlid "Chasing The Sun", "All About You" ja "Sparks"

Muud salvestised
"Lizzie McGuire OST" (teleseriaali heliriba, 2002) lauluga "I Can't Wait"
"DisneyMania" (2002) lauluga "The Tiki, Tiki, Tiki Room"
"The Lizzie McGuire Movie OST" (2003) lauludega "Why Not" (singel) ja "What Dreams Are Made Of"
"Cheaper by the Dozen OST" (2003) lauluga "What Christmas Should Be"
"DisneyMania 2" lauluga "The Siamese Cat Song" (koos Haylie Duffiga) (2004)
"A Cinderella Story OST" (2004) lauludega "Our Lips Are Sealed" (koos Haylie Duffiga, singel), "Now You Know" ja "Crash World"
"Raise Your Voice OST" (2004) lauludega "Someone's Watching over Me", "Jericho" ja "Fly"
"Marlo Thomas & Friends: Thanks & Giving All Year Long" (2004) lauluga "(I'll Give) Anything But Up"
"Material Girls OST" (2006) lauluga "Material Girl" (koos Haylie Duffiga, Madonna samanimelise laulu uusversioon)
"Younger" (2016) singel "Little Lies" (ta oli ise ka seriaalis osatäitja)

Välislingid

Hilary Duffi koduleht (inglise keeles)
Hilary Duffi muusika koduleht (inglise keeles)
Hilary Duffi fännisait (inglise keeles)
Eestikeelset teavet

Kategooria:Ameerika Ühendriikide näitlejad
Kategooria:Ameerika Ühendriikide lauljad
Kategooria:Sündinud 1987